Alternatura programa d'octubre a febrer nou excursions als principals pics de la Comunitat Valenciana i una a la vall del Roncal
06 d’octubre 2022

![](/media/5vbp1o12/alternatura_2022_2023_web.jpg?width=601.2804366078926&height=850)

El programa municipal d'oci alternatiu en la naturalesa Alternatura de la Regidoria d'Activitat Física, Salut i Esports de l'Ajuntament de Sagunt realitzarà durant la temporada tardor-hivern 2022/2023, que es desenvoluparà entre el 15 d'octubre i el pròxim 26 de febrer, nou eixides a algunes dels cims més emblemàtics de la Comunitat Valenciana, així com una excursió a la vall del Roncal, a Navarra.

Concretament s'ascendirà al Penyagolosa, a la província de Castelló; a la Creu del cardenal, el Mondúver i el Capurutxo, a la de València; i al Montgó, el Montcabrer, els Frares de Quatretondeta, la serra de Bernia i el Puig Campana, a la d'Alacant.

Començarà dissabte que ve, dia 15 d'octubre, amb l'excursió al Montcabrer, a Cocentaina (Alacant), i continuarà dos caps de setmana més tard amb la pujada al Capurutxo, a la Font de la Figuera (València), que inclourà una visita a uns cellers. Ja al novembre, el dia 5, serà la ruta als Frares de Quatretondeta (Alacant) i l'eixida amb estada de dos nits cap a la vall del Roncal, a Navarra, de l'11 al 13, que constituirà l'excursió principal de la temporada.

El 3 de desembre, li tocarà el torn a la Creu del Cardenal, a Alzira (València), i l'11 al pic més alt de la província de Castelló: Penyagolosa, a Vistabella del Maestrat. Al gener de 2023, el 14 i el 29 respectivament, es farà senderisme per dos espais naturals alacantins com la serra de Bèrnia i el Puig Campana (Finestrat). La programació es tancarà al febrer amb la ruta al Montgó, a Dénia, el dia 11 i, finalment, l'ascens al Mondúver, a Tavernes de la Valldigna, el 26.

Les inscripcions en les activitats que consistixen en eixides d'un dia es podran formalitzar en la web [**https://aytosagunto.apuntate.online/pio/**](https://aytosagunto.apuntate.online/pio/), mentre que en el cas de les reserves per a les excursions de diverses jornades serà necessari gestionar-les a través del correu electrònic [jc.tarancon@aytosagunto.es](mailto:jc.tarancon@aytosagunto.es), on també es pot obtindre informació sobre al respecte.

*   [](http://www.facebook.com/sharer.php?u=https://aytosagunto.es/va/actualitat/alternatura-programa-d-octubre-a-febrer-nou-excursions-als-principals-pics-de-la-comunitat-valenciana-i-una-a-la-vall-del-roncal/ "Facebook")
*   [](http://twitter.com/share?url=https://aytosagunto.es/va/actualitat/alternatura-programa-d-octubre-a-febrer-nou-excursions-als-principals-pics-de-la-comunitat-valenciana-i-una-a-la-vall-del-roncal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-programa-d-octubre-a-febrer-nou-excursions-als-principals-pics-de-la-comunitat-valenciana-i-una-a-la-vall-del-roncal/ "Linked In")
*   [](mailto:?body=https://aytosagunto.es/va/actualitat/alternatura-programa-d-octubre-a-febrer-nou-excursions-als-principals-pics-de-la-comunitat-valenciana-i-una-a-la-vall-del-roncal/)